Lav et referat af nedenstående tekst:

Tekst:
AaB skulle i aften forsøge at skaffe sig de første point i 3F Superligaens mesterskabsslutspil i udekampen mod FC København. Men det lykkedes ikke for aalborgenserne at få point med hjem, da FC København vandt kampen med 2-0 Kampen begyndte rigtig skidt for AaB, som allerede i det 3. minut kom bagud, da Mohammed Daramy bragte FCK foran 1-0. Tre minutter senere blev AaB’s målmand, Jacob Rinne, skadet og måtte erstattes af Andreas Hansen. Men det var ikke den eneste skade, AaB blev ramt af. For umiddelbart efter måtte Magnus Christensen lade sig udskifte, og han blev erstattet af Robert Kakeeto. I det 26. minut var FCK’s Mohammed Daramy på pletten igen og gjorde det til 2-0, da han flugtede bold ind bag indskiftede Andreas Hansen. Den stilling holdt til pausen, efter en halvleg hvor FCK var klart bedst. Der blev ikke scoret i anden halvleg, som blev en ujævn affære, hvor AaB indimellem pressede FCK, som til gengæld stod godt defensivt. AaB har ikke meget spille for i mesterskabsslutspillet, men kan i stedet rette fokus på pokalfinalen 1. juli mod Sønderjyske.

Referat:
AaB fik to spillere skadet i opgøret mod FC København, som vandt 2-0.